בבית משפט השלום 						ת.א. 33223-10-19
ברחובות							בפני כב' השופטת רנה הירש
מסמך נחתם ונערך ביום 15.2.17
           הודעה מטעם התובע


התובע:	          יצחק ממן, ת"ז 06554693
על ידי עו"ד אריאל פרייברג ו/או יגאל רסקין

הנתבעים:	      1. קווים תחבורה ציבורית בע"מ
		      2. גילברט ממן, ת"ז 061421681
	      3. איילון חברה לביטוח בע"מ
			באמצעות ב"כ עו"ד שלמה ברקוביץ ואח'
			מרחוב עמינדב 23, תל אביב
			טל': 03-5686100;פקס: 03-5686101
                                    
	
1. נתונים:
1. תאונת דרכים מיום 5.3.18 (להלן: "התאונה הראשונה").
1. תאונת דרכים מיום 27.6.18 להלן: "התאונה השניה").
1. התובע יליד 5.2.51 (בן 67 במועד התאונות ובן 69 כיום). 

1. נכויות:
ד"ר אלכס גופמן, מומחה בכירורגיה אורתופדית אשר בדק את התובע קובע כדלקמן:

ביחס לתאונה הראשונה קובע ד"ר גופמן בזו הלשון: "הכנה לכתיבת חוות הדעת בדקתי את מר ממן במרפאתי בתאריך 27.10.20, ומצאתי הגבלות קשות בתנועות עמוד השדרה התחתון, ללא חוסר נוירולוגי" (עמ' 15 לחוות דעתו).

אולם, חרף קביעתו בדבר הגבלות קשות בתנועות עמוד השדרה המותני מחליט הוא, באופן שרירותי למדי יש לציין, כי אין קשר סיבתי בין התלונות והגבלות אלה לבין התאונה שבנדון ויש לקבוע רק נכות זמנית. 

על אף שמצא הגבלות קשות בתנועה, לא מצא לייחס לנכון לייחס ולו חלק מהן לתאונה ובכך שגה המומחה.
ככל והצדדים לא יצליחו להגיע לפשרה שומר התובע על זכותו לחקור את המומחה על חוות דעתו.

יחד עם זאת ממליץ המומחה לקבוע אחוזי נכות זמניים כדלקמן:
1. נכות בשיעור 70% למשך חודש לאחר התאונה.
2. נכות בשיעור 50% למשך חודש נוסף.
3. נכות בשיעור 10% לחודש נוסף.

ביחס לתאונה השניה קובע ד"ר גופמן כדלקמן:
"מדובר בחבלה בשוק ימין ללא פצע. לפי בירור אורתופדי, בבדיקת US  צוין קרע חלקי בשריר הסובך ימני מדיאלי, עם המטומה קטנה (שטף דם) במידות 14x6 מ"מ, כלוא בין שרירי הסובך."

ד"ר גופמן קובע כי אין קשר סיבתי בין תלונות על כאבים בשוק ימין של התובע כיום ויש להמליץ רק על נכות זמנית כדלקמן:

1. נכות בשיעור 100% למשך חודש אחרי התאונה.
2. נכות בשיעור 50% למשך חודשיים נוספים.
3. נכות בשיעור 10% למשך שלושה חודשים נוספים.

רצ"ב חוות דעתו של ד"ר גופמן, מסומנת "1".

1. בסיס התחשיב:

1. התובע פנסיונר, נשוי פלוס שלושה ילדים. רעייתו של התובע, הגב' גילברט, עובדת כזכיינית מפעל הפיס. בזמן עבודתה מטפל התובע במטלות הבית ומסייע בגידול הילדים/נכדים.

2. מחמת התאונות ותוצאותיהן, התקשה התובע בביצוע מטלות יום יומיות ובניהול משק ביתו ונזקק לעזרת רעייתו, ילדיו וחברים.

3. מחמת התאונות הוחמר מצבו של התובע והוא נזקק למעקב רפואי אינטנסיבי יותר, להוצאות בגין רכישת משככי כאבים וטיפול תרופתי להרגעה ונסיעות רבות לטיפולים.

4. כן, התובע אשר עובר לתאונה התנייד באמצעות תחבורה ציבורית (אוטובוסים) נזקק לאחר התאונות להוצאות בגין נסיעה במוניות והסעות מיוחדות.

5. חרף קביעת המומחה האורתופדי, בשים לב לקביעתו השרירותית יטען התובע כי יש לייחס לתאונות נכות אורתופדית בשיעור של 15% (לכל הפחות-לצרכי פשרה בלבד).
1. חישוב:
1. הוצאות רפואיות-

התובע נשא בעלות הכרוכה ברכישת תרופות רבות לשיכוך הכאב, הן משככי כאבים רגילים ומשחות לשיכוך ולהקלה על הכאבים העזים והן טיפול רפואי נרקוטי. כן, נאלץ התובע לשאת בהוצאות בגין נסיעות לטיפולים, ביקורים אצל רופאים מטפלים וצפוי להמשיך ולשאת בהוצאות אלו בעתיד. הוצאות אלה אינן כלולות בסל הבריאות והמדובר הוא בטיפול תרופתי שנאלץ התובע לרכוש מכספו.

2. ניידות-

מחמת מגבלותיו הנובעות מהתאונות, בשים לב לאופי חבלותיו, ונוכח העובדה שלא מובטח לו מקום שמור באוטובוס נזקק הוא להסעות מיוחדות ושימוש במוניות.

בתקופת הנכויות הזמניות:
 בחודש הראשון לאחר כל אחת מהתאונות-					 
על בסיס עלות של 100 ₪ ליום x 22 x 2 - 				4,400 ₪ 

ביתר תקופת הנכויות הזמניות-
על בסיס 250 ₪ לשבוע x 4.2 x 4 (חודשים) - 				4,200 ₪ 

ביתרת תקופת העבר ובעתיד (ע"ב גלובאלי) - 				5,000 ₪ 	





3. עזרת הזולת-
פגיעותיו מחמת התאונות מקשות על התובע בניהול משק ביתו וענייניו האישיים.
לא עלה בידי התובע להעסיק עזרה בשכר והוא נאלץ להיעזר בבני משפחתו ובחבריו לצורך ביצוע פעולות יומיומיות שונות וענייני משק ביתו.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אמדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
לצרכי פשרה בלבד, על בסיס 500 ₪ בחודש לעבר ולעתיד תוך התעלמות מתקופת הנכויות הזמניות-
1. בעבר – בתקופת הנכויות הזמניות-
על בסיס 2,000 ₪ לחודש
2,000 ₪ X 6 חודשים-							  12,000 ₪
2. ביתרת תקופת העבר ובעתיד-
לפי 500 ₪ לחודש –
500 ₪ X 27 חודשים - 						13,500 ₪ 
500 ₪ X 152.33 (מקדם ההיוון ל - 16 שנים)-			           76,165 ₪
4. כאב וסבל-
לפי 10% נכות ובניכוי גיל-					
תאונה ראשונה							              11,699 ₪ 
תאונה שניה								11,663 ₪ 

סה"כ:  158,627 ₪

5. בתוספת שכ"ט עו"ד 11% ומע"מ-				            20,415 ₪

6. אגרה-									    712 ₪

סה"כ:	  179,754 ₪

__________________
אריאל פרייברג, עו"ד
          ב"כ התובע
